Vzgojno-izobraževalna organizacija

Srednja šola Izola - Scuola media Isola

Ulica Prekomorskih brigad 7

Ustanovitelj vzgojno-izobraževalne organizacije: Republika Slovenija

Vzgojno-izobraževalna organizacija je organizirana kot vzgojno-izobraževalni zavod

SAMOEVALVACIJSKO POROČILO

ZA ŠOLSKO LETO 2017/2018

Poročilo je pripravila Komisija za kakovost

Predsednik Komisije za kakovost,

Robin Krampf, prof.

Izola, september 2018

1. **Predstavitev šole**

Na podlagi 51. člena Zakona o zavodih (Uradni list RS, št. 12/91, 45/94 - odl. US, 8/96, 36/00 - ZPDZC in 127/06 - ZJZP) in 41. člena Zakona o organizaciji in financiranju vzgoje in izobraževanja (Uradni list RS, št. 16/07-UPB, 36/08, 58/09, 64/09-popr., 65/09-popr., 20/11 in 40/12-ZUJF) ter 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN in 8/12) je Vlada Republike Slovenije na 41. redni seji dne 12. 12. 2012 sprejela sklep o ustanovitvi javnega vzgojno-izobraževalnega zavoda »Srednja šola Izola – Scuola media Isola«, s čimer je s 1. 1. 2013 Srednjo zdravstveno šolo Izola in Srednjo gostinsko in turistično šolo Izola združila v en enovit javni vzgojno-izobraževalni zavod.

Zavod je ustanovljen, da bi usposabljali ustrezen kader za delo v različnih poklicih na ravni srednjega poklicnega, srednjega strokovnega in poklicno tehniškega izobraževanja. Dijaki se izobražujejo za poklice v gostinstvu, turizmu, vzgoji predšolskih otrok, zdravstvu in kozmetiki.

Vsi programi, ki so se do tedaj izvajali na obeh šolah, ostajajo nespremenjeni in se bodo tudi v bodoče izvajali ločeno na obeh lokacijah.

Šolanje omogočamo dijakom iz bližnje in širše okolice, zato deluje v sklopu zavoda dijaški dom. V zavodu imamo tudi restavracijo odprtega tipa, kjer lahko izvajamo praktično usposabljanje z delom, v katerem dijaki gastronomskih in turističnih smeri spoznavajo dinamiko realnega delovnega procesa in skupno odgovornost za kakovost opravljenega dela. Dijaki ostalih smeri opravljajo praktično usposabljanje z delom izven šole pri različnih delodajalcih (zdravstvenih ustanovah, kozmetičnih salonih, vrtcih, hotelih in restavracijah ipd.).

Na šoli poteka tudi izobraževanje odraslih. V programih, ki jih izvajamo, udeleženci izobraževanja ob delu dograjujejo svojo znanje, izmenjujejo izkušnje ali pa zaradi potreb svojega poklicnega dela in osebnega razvoja pridobivajo znanje in spretnosti. Na šoli poteka izobraževanje odraslih v oddelkih ob delu in v individualnem organizacijskem modelu, v katerem se kandidati izobražujejo za vse poklice, ki jih izvajamo na šoli.

Šola je organizirana kot enovit zavod, vendar lahko ravnatelj znotraj šole organizira notranje poslovne enote, če je to potrebno zaradi racionalnejše in bolj učinkovite organizacije dela in izkoristka prostorskih in kadrovskih zmogljivosti, vrste programov in drugih spremljajočih služb ter drugih dejavnosti šole.

Na obeh lokacijah (zgornji in spodnji) so vse učilnice in strokovne službe opremljene v skladu z normativi in standardi. Poleg pohištvene opreme je v učilnicah tudi računalniška oprema in avdio/video oprema ter interaktivni tabli (na vsaki lokaciji po dve učilnici). Specializirane učilnice zdravstvene nege so opremljene s pripomočki za potrebe praktičnega pouka. Specializirane učilnice za kozmetiko so moderno opremljene s potrebnimi pripomočki za izvajanje praktičnega pouka. Na spodnji lokaciji so specializirane učilnice opremljene z vso potrebno opremo in pripomočki za izvajanje praktičnega pouka. Večnamenski prostor pa je opremljen s potrebno opremo za razne predstavitve – TV in videom/DVD ter računalniško opremo z LCD projektorjem.

Vsi računalniki so povezani v mrežo. Mreža omogoča komunikacijo in uporabo medomrežja. Uporabljamo linijo ADSL, tako da povezava poteka hitreje. Brezžični dostop do medomrežja je dosegljiv vsem dijakom in zaposlenim.

Na zgornji lokaciji lastne telovadnice ni, na voljo je fitnes in plesna dvorana. Oba prostora sta premajhna za kakovostno izvajanje športne vzgoje, zato se je športna vzgoja izvajala v najeti telovadnici na osnovni šoli Antona Ukmarja v Kopru. Na spodnji lokaciji so za pouk športne vzgoje najeti prostori telovadnice "Arrigoni".

Glede na število oddelkov (12 na zgornji in 17 na spodnji lokaciji) in število učilnic je bil pouk organiziran enoizmensko, v dopoldanskem času. Vsi splošnoizobraževalni in strokovnoteoretični predmeti so se izvajali dopoldan, in sicer največ do 9. šolske ure, samo pouk kuharstva in strežbe ter instrumenta se je zaključil 10. šolsko uro.

1. **Izboljšanje materialnih pogojev**

Za šolsko leto 2017/2018 smo oskrbeli, posodobili oz. uredili:

* napravo za hitro ohlajevanje in zamrzovanje,
* pomivalni stroj Winterhalter,
* manikin (Patient care Manikin PRO 3B Scientific),
* lutko za učenje oživljanja,
* skelet,
* model odstranljivih delov in organov (torzo unisex),
* kozmetično mizo na hidravlični dvig,
* 4 naprave za nego obraza (Vapozon),
* 2 grelni blazini,
* 2 učna stetoskopa,
* 5 merilcev srčnega utripa,
* 2 pulzna naprstna oksimetra,
* senzor za merjenje UVA občutljivosti,
* električno peč za keramiko,
* grafično prešo s podstavkom in valjem,
* klaviaturo,
* aparat za kuhanje Thermomix,
* 6 prenosnih računalnikov,
* 3 tiskalnike,
* projekcijsko platno,
* blazino za skok v daljino,
* trampolin,
* hladilnik in zamrzovalno skrinjo,
* 2 indukcijska kuhalnika in steklokeramično ploščo,
* likalnik in šivalni stroj,
* mešalnik multipraktik,
* 2 tehtnici,
* motorno kosilnico,
* pohištveno opremo za učilnice (mize, stoli, omare),
* 8 stolov z naslonom za kabinet pedikure,
* stol za pedikuro,
* 2 šolski tabli,
* 10 klimatskih naprav,
* pohištveno opremo za 24 sob v dijaškem domu,
* pohištveno opremo restavracijo in kuhinjo.

Opravili smo še naslednja vzdrževalna in investicijska dela:

* interventna dela (popravilo vodnih in strojnih inštalacij zaradi puščanja, zamenjava baterije v kuhinji, čiščenje odtočne cevi, žlebov),
* beljenje učilnic in ostalih prostorov,
* izdelavo ograje na stopnišču ter barvanje ograje,
* obnova 24 sob v dijaškem (talne in stenske obloge, inštalaterska dela, zamenjava kopalniške galanterije, beljenje in postavitev opreme),
* obnova garderob in sanitarij za osebje,
* obnova restavracije (gradbena in inštalaterska dela),
* obnova kabin za prhanje,
* matiranje oken,
* montaža klimatskih naprav,
* zamenjava PVC oken,
* zamenjava strehe nad rezervoarjem,
* izdelava letev za klopi,
* štokanje stopnic proti zdrsu.

### **Organizacija, obseg in uresničevanje vzgojno-izobraževalnega dela**

* 1. Vpis
* V šolskem letu 2017/2018 je bilo v 21 oddelkih in 6 skupinah vpisanih 655 dijakov.
	1. Dijaki s posebnimi potrebami
* V šolskem letu 2017/2018 je bilo na šoli v izobraževanje vključenih 67 dijakov s posebnimi potrebami z ustreznimi odločbami o usmeritvi.
	1. Nadarjeni dijaki
* V šolskem letu 2017/2018 je bilo na šoli v izobraževanje vključenih 6 dijakov z dokazili o nadarjenosti (4 dijaki 3. letnika in 2 dijaka 1. letnika), prepoznanih kot nadarjeni. Za dijake je bilo uvedeno diferencirano delo pri pouku, sodelovali so v različnih projektih, tekmovanjih, krožkih in različnih prireditvah. Individualiziran program oziroma pedagoška pogodba po individualnem razgovoru in glede na želje staršev nista bila izdelana.
	1. Dijaki tujci
* V šolskem letu 2017/2018 je šolo obiskovalo 87 dijakov tujcev, od tega je bilo 24 vključenih v izobraževanje v Republiki Sloveniji manj kot dve leti. Zaradi neznanja oziroma pomanjkljivega znanja slovenščine je šola za te dijake organizirala tečaj slovenščine, ki ga je obiskovalo 21 dijakov. Skupaj je bilo izvedenih 140 ur tečaja slovenščine za dijake tujce. Tečaj sta vodila Robin Krampf in Lučka Jevnikar. Za dijake priseljence je bil pred začetkom šolskega leta organiziran enotedenski tečaj slovenščine na Srednji tehniški šoli v Kopru, ki so se ga lahko brezplačno udeležili vsi dijaki. Izvedla ga je Senija Smajlagić
	1. Učni uspeh ob koncu šolskega leta 2016/2017 (stanje 31. 8. 2017)
* Šolsko leto 2017/2018 je zaključilo 583 dijakov (92 %), neuspešnih je bilo 51 (8 %). Glede na šolsko leto 2016/2017 (93 %) je bila uspešnost šole v letošnjem šolskem letu (92 %) nižja za 1 %. Uspešnost bi bila še višja, vendar je tudi v letošnjem šolskem letu problematična uspešnost zaključnih letnikov, saj kar 14 od 140 dijakov (10 %) ni uspešno zaključilo letnika. Predvsem v zaključnih letnikih programa Zdravstvena nega in Gastronomija je učni uspeh zelo nizek, saj je bilo pri prvih od 42 dijakov 11 (26 %) neuspešnih, pri drugih pa od 10 dijakov 3 (30 %) neuspešni. Učni uspeh 1. letnikov je tudi nizek. Vzrok je v 1. letniku programa Gastronomske in hotelske storitve, kjer je bilo 10 od 27 dijakov (37 %) neuspešnih. Slab učni uspeh v navedenem oddelku je bil pričakovan, saj je bilo v oddelek vključenih 9 dijakov tujcev brez znanja slovenščine, ki so bili prvo leto vključeni v izobraževanje v Sloveniji. Najboljši uspeh so dosegli dijaki srednjega strokovnega izobraževanja (94 %). Najuspešnejši so bili dijaki v programu Predšolska vzgoja (99 %), sledijo dijaki programa Kozmetični tehnik (95 %), dijaki programa Gastronomija in turizem (94 %), dijaki programa Zdravstvena nega, pa so dosegli najnižji učni uspeh (90 %). Po letnikih so bili najuspešnejši dijaki 3. letnika (99 %), sledijo dijaki 2. letnika (92 %), 4. letnika (90 %), 1. letnika (89 %) ter dijaki 5. letnika (70 %).

###### Zaključni izpit/poklicna matura

#### K zaključnemu izpitu (junijski in avgustovski rok) je pristopilo 14 dijakov, 14 dijakov je opravilo zaključni izpit, uspešnost je bila 100 %. V primerjavi z lanskim letom je bil uspeh na zaključnem izpitu višji za 6 %. Poklicno maturo (junijski in avgustovski rok) je opravljalo 125 dijakov, 114 je bilo uspešnih (91 %). V primerjavi z lanskim letom je bil uspeh na poklicni maturi nižji, za 1 % od lanskega. Neuspešni dijaki imajo možnost opravljati izpite v naslednjih rokih.

#### Imeli smo 6 zlatih maturantov, 4 dijaki pa so dosegli vse možne točke – diamantni maturanti.

#### Uveljavljanje dijaka kot subjekta v vzgojno-izobraževalnem procesu

* 1. Skupnost dijakov programov GH, GTT, PV
* V šolskem letu 2017/2018 se je sestala sedemkrat. Obravnavali so načrt dela dijaške skupnosti, obravnavali in potrdili šolska pravila ter podali mnenje o kandidatki za delovno mesto ravnateljice. Člani dijaške skupnosti so se redno udeleževali sej DOS Slovenije in DOS Obala. Dijaška skupnost je izvedla humanitarno akcijo »1 evro«. Pridružili so se akciji Zveze prijateljev mladine »Hladilnik toplega srca«. Zbrana sredstva so namenili nakupu šolskih potrebščin, kozmetike za otroke, igrač in sladkarij. Tako zbrano blago so predali na Radiu Capris, kjer so tudi predstavili humanitarno akcijo.
* Ob Valentinovem so pripravili izmenjavo sporočil in pisem med dijaki. Ob mednarodnem dnevu žena – 8. marec so obdarili starejše občanke Izole, obiskali so 30 občank Izole in jih obdarili s pripravljenimi vrtnicami, čestitkami in keksi. Obravnavali so tekočo problematiko in jo sproti reševali v dogovoru z ravnateljico in pomočnikom ravnatelja. Vse obravnavane tematike na sestankih skupnosti in dogovore o izvedbi akcij so predstavniki predstavili dijakom na razrednih urah. Mentorica dijaške skupnosti programov GH, GTT, PV je bila Franka Vilhar.
	1. Skupnost dijakov programov KT, ZN
* Dijaška skupnost se je v šolskem letu 2017/2018 sestala štirikrat. Na sestankih so obravnavali naslednje teme: delovanje Dijaške organizacije Slovenije (DOS), sodelovanje v Dijaškem zborniku, izdelali mnenje o imenovanju ravnateljice. Ukvarjali so se z disciplino na šoli in v drugih ustanovah (predvsem na ekskurzijah), skrbi za šolski okoliš in šolski inventar, skrbi
* za čisto in urejeno šolo, kajenjem izven šolskih prostorov, nasiljem med vrstniki, učnim uspehom, šolsko prehrano, šolskim avtobusom, dobrodelnimi akcijami, interesnimi dejavnostmi, dežurstvom, življenjem na šoli ... Večkrat so načeli temo o medsebojnem sodelovanju dijakov, o izkazovanju pripadnosti dijakov šoli, o sodelovanju dijakov v ostalih oblikah življenja na šoli (proslave, prireditve, dan odprtih vrat, informativni dan) in izven nje.
* Pregled opravljenih nalog:
	+ Potrditev Šolska pravila in Pravila o šolski prehrani.
	+ Obravnava discipline na šoli in drugih ustanovah (strokovne ekskurzije).
	+ Skrb za urejenost šolskih prostorov.
	+ Dogovor o pomoči dijakom s slabšim učnim uspehom
	+ Obveščanje dijakov o aktualnih razpisih in natečajih in tekoči problematiki: na sestankih ter na oglasni deski.
* Mentorica dijaške skupnosti programov KT in ZN je bila Suzana Zugan.
1. **Interesne dejavnosti**
* V celoti je realiziran tudi načrt interesnih dejavnosti – 2272 ur (v skladu z LDN za šolsko leto 2017/2018). Skupaj je bilo realiziranih 2286 ur interesnih dejavnosti (166 ur od 160 načrtovanih ur v programu srednjega poklicnega izobraževanja, 97 ur od 96 načrtovanih ur v programu poklicno-tehniškega izobraževanja in 2023 ur od 2016 načrtovanih ur v programih srednjega strokovnega izobraževanja).
* Organizacijo vsebin interesnih dejavnosti so izpeljali učitelji zadolženi po Letnem delovnem načrtu 2017/2018.
1. **Aktivne metode dela**

Poleg frontalnega pouka se uveljavljajo predvsem druge oblike pouka (skupina, dvojice,

individualno delo, projektno delo). Razveseljuje dejstvo, da se vedno več učiteljev odloča za

aktivne metode dela, s katerimi omogočajo večje uveljavljanje dijakov in razvijanje njihovih

ustvarjalnih sposobnosti: seminarske naloge, raziskovalni projekti, tekmovanja.

V prenovljenih programih je uspešno projektno delo v obliki projektnih tednov oz. projekt-

nih dni.

* V srednjem poklicnem izobraževanju – program Gastronomske in hotelske storitve (SI) so bili v oktobru 2017 izvedeni projektni dnevi: Šola nekoliko drugače – integrirana pridelava v Slovenski Istri.
* V srednjem strokovnem izobraževanju – program Gastronomija in turizem so bili v oktobru 2017 izvedeni projektni dnevi: Šola nekoliko drugače.
* V srednjem strokovnem izobraževanju – program Kozmetični tehnik, 1.–4. letnik je bil izveden en projektni dan: Ustnice.
* V srednjem strokovnem izobraževanju – program Predšolska vzgoja, 1. letnik so bili v oktobru 2017 izvedeni projektni dnevi: Šola nekoliko drugače – Šola in okolica.
* V srednjem strokovnem izobraževanju – program Predšolska vzgoja, 2. letnik in 3. letnik so bili v oktobru 2017 izvedeni projektni dnevi: Šola nekoliko drugače – Vrtec na obisku.
* V srednjem strokovnem izobraževanju – program Predšolska vzgoja, 4. letnik so bili v oktobru 2017 izvedeni projektni dnevi: Šola nekoliko drugače – Promocija šole.
* V srednjem strokovnem izobraževanju – program Zdravstvena nega, 1. letnik so bili izvedeni projektni dnevi: Spoznavam poklic.
* V srednjem strokovnem izobraževanju – program Zdravstvena nega, 2. letnik so bili izvedeni projektni dnevi: Sekundarna zdravstvena dejavnost – bolnišnica in Noč raziskovalcev.
* V srednjem strokovnem izobraževanju – program Zdravstvena nega, 3. letnik so bili izvedeni projektni dnevi: Razširjena zdravstvena dejavnost (urgenca, patologija, diagnostika).
* V srednjem strokovnem izobraževanju – program Zdravstvena nega, 4. letnik so bili izvedeni projektni dnevi: Transfuzija in krvodajalstvo.

V poklicno-tehniškem izobraževanju – program Gastronomija, 1. letnik so bili v oktobru 2017 izvedeni projektni dnevi: Šola nekoliko drugače – Dediščina v turizmu in gostinstvu – Antični časi – Rimljani v naših krajih.

* V poklicno-tehniškem izobraževanju – program Gastronomija, 2. letnik so bili v oktobru 2017 izvedeni projektni dnevi: Šola nekoliko – Istrska kulinarika in vina – Martinova pojedina.

### **Interesne aktivnosti**

Naši dijaki so (glede na svoje interese) vključeni v različne interesne aktivnosti, tako da na šoli deluje šolsko kulturno društvo s svojimi sekcijami, šolsko športno društvo, turistični krožek, krožek gastronomije, geografsko planinski krožek, knjižničarski krožek, zgodovinsko in umetnostno-zgodovinski krožek, krožek prostovoljcev ter komorne skupine.

#### Šolsko kulturno društvo in knjižničarski krožek (mentorja: Lučka Jevnikar, Robin Krampf)

* Na začetku leta je v knjižnici potekal sejem rabljenih učbenikov in marsikateri dijak je na ta način prišel do poceni knjig. Sejem je obiskalo 7 dijakov.
* 8. septembra – ob svetovnem dnevu pismenosti – je bila v knjižnici razstava biografij znanih osebnosti.
* Oktobra sta bila izvedena razpisa za koprski gledališki abonma in za 2 filmska abonmaja, dijaki so se večinoma odločili za gledališki abonma v koprskem gledališču. Dijaki so bili seznanjeni tudi z ostalimi možnostmi obiskovanja kulturnih prireditev in delavnic.
* Novembra je bila v knjižnici razstava potopisnih romanov z namenom spodbuditi bralne navade dijakov. Ob tem sta bila izvedena dva pogovora o prebranih knjigah.
* Decembra je bila v knjižnici pripravljena razstava novoletnih in božičnih voščil in verzov, ki so jo pripravile dijakinje.
* 8. 2. 2018 smo pripravili razstavo Prešernovih knjig in plakatov ob slovenskem kulturnem prazniku. Sodelovale so dijakinje knjižničarskega krožka.
* V aprilu je ob dnevih slovenske knjige potekala razstava najbolj branih knjig naših dijakov.
* Knjižničarski krožek je obiskovalo 8 dijakov. V krožku so bili dijaki seznanjeni z delom šolske knjižnice, organizacijo knjižničarske mreže v Sloveniji, s postavitvijo gradiva, z osnovami obdelave knjižničarskega gradiva in manipulativnih delih v šolski knjižnici (oprema gradiva, zavijanje …). Dijaki so sodelovali pri postavljanju razstav in pri urejanju skladišča.
* V sklopu šolskega kulturnega društva so dijaki pripravili kulturni program za dan odprtih vrat, informativni dan ter za proslave ob dnevu samostojnosti in enotnosti, ob slovenskem kulturnem prazniku in ob dnevu državnosti (mentorji: Orjana Zonta Bajec, Robin Krampf, Maja Jež, Bojana Milutinovič).
	1. Šolsko športno društvo

Naši dijaki so se v šolskem letu 2017/2018 pod vodstvom mentorjev udeležili več tekmovalnih aktivnosti in dosegli lepe rezultate:

* September 2017 – področno tekmovanje v odbojki na mivki – 2. mesto (M), 4. mesto (Ž) (mentor: Žiga Iglič), polfinale v odbojki na mivki – 2. mesto (M) (mentor: Danijel Seljak);
* srečanje srednjih zdravstvenih šol Slovenije – tekmovanje v odbojki na mivki – 8-12. mesto (mentorji: Danijel Seljak, Žiga Iglič, Teja Černe).
* November 2017 – državno prvenstvo v judi (mentor: Leon Benulič), področno prvenstvo v rokometu – 1. mesto (Ž) (mentorica: Dušanka Čuk), področno prvenstvo v odbojki – 3. mesto (M) (mentor: Leon Benulič).
* December 2017 – državno prvenstvo v gimnastiki – akrobatika – 3. mesto (M), 4. mesto (Ž) (mentorica: Teja Černe), področno tekmovanje v košarki – 4. mesto (M) (mentor: Žiga Iglič).
* Januar 2018 – četrtfinalno tekmovanje v rokometu – 1. mesto (Ž) (mentor: Leon Benulič).
* Februar 2018 – polfinalno tekmovanje v rokometu 3. mesto (Ž) (mentorica: Dušanka Čuk), področno tekmovanje v nogometu (mentor: Žiga Iglič).
* Maj 2018 – področno tekmovanje v atletiki (mentor: Leon Benulič); finale državnega tekmovanja v atletiki (mentor: Leon Benulič).

Šolo obiskuje nekaj zelo nadarjenih športnikov, ki na državnih in tudi mednarodnih tekmovanjih dosegajo izjemne rezultate ter zastopajo v svojih kategorijah državo Slovenijo. Šola jim s statusom športnika na šoli omogoča možnost za boljšo vadbo in nemoteno šolanje.

* 1. Turistični in ekološki krožek (mentorica: Alenka Lodrant)

V šolskem letu 2017/2018 smo v turističnem krožku opravili naslednje aktivnosti:

* obeležili smo 27. september Svetovni dan turizma – sodelovanje na Tednu sredozemske obale z organizacijo in ureditvijo stojnice ter vodenjem po Izoli;
* oktobra smo pripravili šolsko tekmovanje iz turizma, za izbor ekipe, ki je sodelovala na tekmovanju iz turizma na 64. GTZ v Kranjski Gori (mentorica: Alenka Lodrant);
* v sklopu projekta Evropska dimenzija so dijaki pripravili vodenje po Izoli in druženje za dijake in učitelje Srednje šole za gostinstvo in turizem Ljubljana;
* organizacija akcije zbiranja zamaškov za otroke s posebnimi potrebami;
* organizacija akcije zbiranja starega papirja, izkupiček akcije je bil namenjen za humanitarne namene.
	1. Geografsko planinski krožek (mentor: Dejan Mužina)
* V šolskem letu 2017/2018 je geografski krožek nadaljeval zastavljeno delo iz lanskega opravil pa le del aktivnosti:
* 16. 1. 2018 – organizacija in izvedba šolskega tekmovanja iz geografije, ki se ga
* je udeležilo 41 dijakov, 13 dijakov je prejelo bronasto priznanje;
* 7. 3. 2018 – udeležba na območnem tekmovanju iz geografije, kjer so trije dijaki
* srebrno priznanje;
* organizacija enodnevnega izleta v Salzburg in rudnik Hallein ter dvodnevnega
* pokrajino Cinque Terre in Firenze, skupaj se je izletov udeležilo 90 dijakov.
	1. Zgodovinski in umetnostno-zgodovinski krožek (mentorica: Suzan Skrt)

V šolskem letu 2017/2018 je krožek opravil naslednje aktivnosti:

* september 2017 – priprava razstave ob obeležitvi praznika priključitve Primorske matični domovini;
* oktober 2017 – vodeni ogled Galerije Rex;
* november 2017 – obeležitev ob dnevu Rudolfa Maistra;
* december 2017 – priprava razstave ob Dnevu človekovih pravic; projektno delo »Stoletnica konca 1. svetovne vojne«;
* januar 2018 – priprava razstave ob Dnevu spomina na holokavst; izvedba šolskega tekmovanja iz zgodovine, na katerem je sodelovalo 10 dijakov;
* april 2018 –priprava razstave ob Dnevu upora proti okupatorju;
* maj 2018 – organizacija in priprava razstavnega gradiva ob 100 letnici smrti Ivana Cankarja.
	1. Krožek prostovoljcev (mentorici: Milva Grego, Franka Vilhar)
* V šolskem letu 2017/2018 so dijaki (16) vključeni v krožek sodelovali s Centrom za usposabljanje Elvire Vatovec Strunjan, domovi upokojencev v Olmu in Luciji ter z RK Izola in RK Koper. Dijaki so izvedli tudi več humanitarnih akcij – »1 evro«, akcija Zveze prijateljev mladine napolnimo hladilnik toplega srca. Ob mednarodnem dnevu žena 8. marec so obdarili starejše občanke Izole.
	1. Komorne skupine (mentor: Vinko Kralj)

V šolskem letu 2017/2018 so komorne skupine nadaljevale z zastavljenim delom. V komornih skupinah je delovalo 11 dijakov. Komorne skupine so javno nastopale in sodelovale na šolskih prireditvah. Vaje so potekale enkrat tedensko, ob bližajočih nastopih pa pogosteje. Izvedenih je bilo šest nastopov za javnost:

* nastop na Dnevu odprtih vrat Srednje šole Izola;
* nastop na prireditvi Zdrava šola;
* nastopa na informativnem dnevu Srednje šole Izola;
* nastop na maturantskem plesu Srednje šole Izola.

Dijaki so v sklopu krožka sodelovali tudi pri šolskih prireditvah:

* šolska proslava pred dnevom samostojnosti in enotnosti;
* šolska proslava pred slovenskim kulturnim praznikom;
* šolska proslava pred dnevom državnosti.

#### Tekmovanja

* Državno tekmovanje dijakov na 64. GTZ v Kranjski Gori. V tekmovanju dijakov v strežbi in kuharstvu so dijaki prejeli srebrno priznanje.
* Državno tekmovanje v akrobatiki (M) – ekipno 3. mesto.
* 23. državno tekmovanje srednjih zdravstvenih šol Slovenije – likovni natečaj (srebrno priznanje), zdravstvena nega (bronasto priznanje).
* 5. državno tekmovanje Z znanjem do lepote – 1. mesto v kategoriji Celostna podoba, 1. mesto v kategoriji Nail art iz škatlice, 2. mesto v kategoriji Permanentno lakiranje.
* Državno tekmovanju za Cankarjevo priznanje – 1 zlato priznanje, 1 srebrno priznanje in 2 bronasti priznanji.
* Državno tekmovanje iz italijanskega jezika – 1 zlato priznanje in 1 bronasto priznanje.
* Tekmovanje za angleško bralno značko EPI READING BADAGE – 2 zlati priznanji, 5 srebrnih priznanj.
* Internetno bralno tekmovanje PFIFFIKUS – 3 zlata priznanja.
* Tekmovanje iz angleščine POLIGLOT – 5 bronastih priznanj.
* Državno tekmovanje iz biologije – Proteusova nagrada – 2 bronasti priznanji.
* Tekmovanje Zdrav dih za navdih – 4 bronasta priznanja.
* Državno tekmovanje iz matematike – Matematični kenguru – 20 bronastih priznanj.
* Državno tekmovanje iz znanja o sladkorni bolezni – 2 zlati priznanji, 1 srebrno priznanje, 3 bronasta priznanja.
* Natečaj Podjetna Primorska – uvrstitev v finale.
1. **Druge aktivnosti**

V šolskem letu 2017/2018 so na šoli potekale razne aktivnosti, ki so jih izvajali posamezni aktivi.

* 1. Aktiv slovenistov
* sodelovanje pri organizaciji in izvedbi kuharskega tekmovanja za osnovne šole »Zlata kuhalnica« (mentorica: Maja Jež);
* organizacija gledališkega abonmaja (mentorji: Bojana Milutinovič, Robin Krampf, Orjana Zonta Bajec);
* organizacija in izvedba proslav ob dnevu samostojnosti in enotnosti, ob slovenskem kulturnem prazniku in ob dnevu državnosti (mentorji: Maja Jež, Robin Krampf, Bojana Milutinovič, Orjana Zonta Bajec);
* dijaki so sodelovali na dnevu odprtih vrat s kulturnim programom (mentorji: Orjana Zonta Bajec, Bojana Milutinovič, Robin Krampf);
* dijaki so sodelovali na informativnem dnevu s kulturnim programom (mentorji: Orjana Zonta Bajec, Bojana Milutinovič, Robin Krampf);
* dijaki so s kulturnim programom sodelovali na državnem tekmovanju Z znanjem do lepote, ki ga je organizirala naša šola(mentorji: Orjana Zonta Bajec, Bojana Milutinovič, Robin Krampf);
* sodelovanje v nacionalnem projektu Rastem s knjigo (vodji projekta: Robin Krampf, Lučka Jevnikar);
* 12. 12. 2017 – organizacija in izvedba šolskega tekmovanja za Cankarjevo priznanje, na katerem je sodelovalo 7 tekmovalcev, 2 dijaki so osvojila bronasto priznanje (mentorji: Orjana Zonta Bajec, Robin Krampf, Nataša Stopar);
* 24. 1. 2018 – udeležba 2 dijakov na področnem tekmovanju za Cankarjevo priznanje, 1 dijak je prejel srebrno priznanje (mentorja: Nataša Stopar, Robin Krampf);
* 10. 3. 2018 – udeležba 1 dijaka na državnem tekmovanju za Cankarjevo priznanje, kjer je prejel zlato priznanje (mentorica: Nataša Stopar).
	1. Aktiv tujih jezikov
* sodelovanje v tekmovanju za angleško bralno značko EPI READING BADAGE, tekmovanja se je udeležilo 13 tekmovalcev, 2 dijaka sta prejela zlato priznanje, 5 dijakov pa je prejelo srebrno priznanje (mentorica: Bojana Gombač);
* sodelovanje na državnem tekmovanju iz angleščine Poliglot, 5 dijakov je prejelo bronasto priznanje (mentorice: Valerija Boškin, Bojana Gombač);
* sodelovanje na državnem tekmovanju za srednje šole za gostinstvo in turizem (mentorica: Tanja Šircelj);
* sodelovanje na internetnem bralnem tekmovanju PFIFFIKUS, 3 dijaki so dosegle zlato priznanje (mentorica: Irena Ukota);
* organizacija ogleda gledališke predstave v angleškem jeziku Oliver Twist (mentorica: Tanja Šircelj);
* sodelovanje v projektu Erasmus+-KA1 – Z mobilnostjo do vrhunskega znanja – Tanja Šircelj, Valerija Boškin, Bojana Gombač;
* sodelovanje v projektu Erasmus+-KA2 – Sports and heathy food for inclusion – Zorka Grgurovič, Tanja Šircelj;
* sodelovanje na dnevu odprtih vrat in na informativnem dnevu.
	1. Aktiv italijanistov
* organizacija in izvedba šolskega tekmovanja iz italijanskega jezika (mentorica: Eufemija Munda, Ester Cardinale);
* sodelovanje na državnem tekmovanju iz italijanskega jezika, 1 dijak je prejeli bronasto priznanje (mentorica: Ester Cardinale), dijakinja Metka Mihalič pa je prejela zlato priznanje (mentorica: Eufemija Munda);
* priprava in izvedba igrice »Pinocchio in cerca di amici« za otroke iz italijanskega vrtca; sodelovali so dijaki 3.PV (mentorica: Munda Eufemija);
* okrasitev šolskih prostorov ob novem letu in informativnem dnevu (mentorica: EsterLičen Paladin).
	1. Aktiv naravoslovja
* sodelovanje na tekmovanju iz znanja biologije – Proteusova nagrada, 2 dijaka sta prejela bronasto priznanje (mentorica: Mateja Šegec);
* sodelovanje na tekmovanju iz znanja kemije (mentorica: Mateja Šegec);
* sodelovanje na tekmovanju »Zdrav dih za navdih« za trstiko društva pljučnih in alergijskih bolnikov Slovenije, 4 dijaki so prejeli bronasto trstiko (mentorica: Kristina Glavina);
* sodelovanje na dnevu odprtih vrat (mentorici: Mateja Šegec, Kristina Glavina);
* sodelovanje na informativnem dnevu (mentorice: Kristina Glavina, Mateja Šegec, Vesna Eberle);
* priprava razstave ob svetovnem dnevu čebel (mentorica: Kristina Glavina).
	1. Aktiv matematike in fizike
* 28. 9. 2017 – organizacija in izvedba šolskega tekmovanja iz logike, sodelovalo je 24 dijakov, 2 dijaka sta prejela bronasto priznanje (organizatorica, ocenjevalka in mentorica: Agata Firm, mentorici dijakom Marta Meze in Ana Radovčič);
* 15. 3. 2018 – organizacija in izvedba šolskega tekmovanja iz matematike – Matematični kenguru za poklicne šole in srednje strokovne šole:

- v kategoriji B je tekmovalo 60 dijakov (organizatorica tekmovanja: Agata Firm, predsednica tekmovalne komisije: Maja Nanut), 19 dijakov je osvojilo bronasto priznanje (mentorice: Agata Firm – 4 dijaki, Maja Nanut – 8 dijakov, Marta Meze – 4 dijaki, Ana Radovčič – 3 dijaki),

- v kategoriji C so tekmovali 4 dijaki (organizatorica tekmovanja: Ana Radovčič, predsednica tekmovalne komisije: Marta Meze), 1 dijak je osvojil bronasto priznanje (mentorica: Ana Radovčič).

* 1. Aktiv družboslovnih predmetov
* udeležba na Vzgojiteljadi;
* dijaki so pripravili humanitarno akcijo (mentorica: Franka Vilhar);
* 29. 1. 2018 organizacija in izvedba šolskega tekmovanja iz zgodovine (mentorica: Suzana Skrt);
* 19. 1. 2018 – organizacija in izvedba šolskega tekmovanja iz geografije, ki se ga je udeležilo 41 dijakov, 13 dijakov je prejelo bronasto priznanje (mentorja: Doris Hrvatin, Dejan Mužina);
* 7. 3. 2018 – udeležba na območnem tekmovanju iz geografije, kjer so trije dijaki prejeli srebrno priznanje (mentorja: Doris Hrvatin, Dejan Mužina), en dijak si je s tem zagotovil udeležbo na državnem tekmovanju;
* 7. 4. 2018 – udeležba na državnem tekmovanju iz zgodovine, kjer so tri dijaki prejeli bronasto priznanje (mentorica: Suzana Skrt);
* sodelovanje na 23. državnem tekmovanju Angele Boškin – likovni natečaj, 1 dijakinja je prejela srebrno priznanje (mentorica: Marlene Zorjan);
* sodelovanje v projektu Erasmus+-KA2 – Sports and heathy food for inclusion – Dejan Mužina;
* sodelovanje na dnevu odprtih vrat in na informativnem dnevu (mentorji: Suzana Skrt, Franka Vilhar, Marlene Zorjan, Dejan Mužina, Vinko Kralj);
* sodelovanje na proslavi ob dnevu samostojnosti in enotnosti, ob slovenskem kulturnem prazniku in ob dnevu državnosti (mentor: Vinko Kralj);
* sodelovanje v kulturnem programu na državnem tekmovanju Z znanjem do lepote, ki ga je organizirala naša šola(mentor: Vinko Kralj);
* organizacija prireditve ob zaključku šolanja – Predaja ključa šole (mentorici: Suzana Skrt, Franka Vilhar);
* postavitev razstave na šolskih hodnikih (mentorica: Marlene Zorjan);
* dijaki programa Predšolska vzgoja so okrasili šolo ob novoletnih praznikih in ob prihajanju pomladi, organizirali so tudi razstavo igrač (mentorica: Franka Vilhar);
* predstavitve šole na osnovnih šolah (mentor: Dejan Mužina);
* pomoč pri organizaciji in izvedbi Istrskega maratona (mentor: Dejan Mužina);
* organizacija in izvedba dvodnevne ekskurzije v Verono in Milano ter dvodnevne ekskurzije v Beograd in Sarajevo (mentor: Dejan Mužina);
* sodelovanje s Konfucijevo učilnico Univerze na Primorskem pri izvedbi tečaja kitajskega jezika in pomoč pri koordinaciji kitajskega tečaja v Šanghaju (mentor: Dejan Mužina).
	1. Ekonomski predmeti in turizem
* udeležba na tekmovanju dijakov iz turizma na 64. GTZ v Kranjski Gori (mentorica: Alenka Lodrant);
* udeležba na tekmovanju Turistični vodnik (mentorica: Marina Laslo);
* udeležba na tekmovanju za Tuševo kuharsko zvezdo (mentorici: Manuela Kuzmin Delgiusto, Alenka Lodrant);
* sodelovanje na tekmovanju Podjetna Primorska 2017 in uvrstitev v finale tekmovanje (mentorica: Manuela Kuzmin Delgiusto);
* sodelovanje v projektu Erasmus+-KA2 – Sports and heathy food for inclusion – Manuela Kuzmin Delgiusto, Alenka Lodrant, Marina Laslo;
* sodelovanje pri izvedbi dneva odprtih vrat in informativnega dne.
	1. Športna vzgoja in ples
* Aktiv je bil celo leto zelo dejaven in je izpeljal veliko aktivnosti v sklopu šolskega športnega društva, kjer so tudi predstavljene.
	1. Gastronomija
* organizacija in izvedba šolskega tekmovanja iz znanja o sladkorni bolezni na katerem je sodelovalo 21 dijakov (mentorica: Nataša Valenčič Pogačnik);
* udeležba na tekmovanju dijakov na 64. GTZ v Kranjski Gori, dijaki so se udeležili tekmovanja iz kuharstva (mentorica: Irena Ličen) in iz strežbe (mentor: Branko Miklobušec) – v obeh kategorijah so prejeli srebrno priznanje;
* udeležba na finalnem tekmovanju dijakov za Tuševo kuharsko zvezdo, dijaki so se udeležili tekmovanja iz kuharstva (mentorici: Irena Ličen, Milica Živkovič) in iz strežbe (mentor: Branko Miklobušec);
* sodelovanje na prireditvi Sladka Istra (mentorici: Irena Ličen, Milica Živkovič),
* sodelovanje na dnevih odprtih vrat (mentorji: Irena Ličen, Milica Živkovič, Branko Miklobušec, Nataša Valenčič Pogačnik);
* sodelovanje na informativnem dnevu (mentorji: Irena Ličen, Milica Živkovič, Branko Miklobušec, Nataša Valenčič Pogačnik);
* izvedba pogostitve na prireditvi Vinskih vitezov (mentorja: Irena Ličen, Branko Miklobušec);
* organizacija in izvedba kuharskega tekmovanja za osnovnošolce »Zlata kuhalnica« (mentorji: Milica Živkovič, Irena Ličen, Branko Miklobušec);
* izvedba praktičnih delavnic v projektu Erasmus+ - Sports and healthy food for inclusion/Šport in zdrava prehrana za inkluzijo (mentorji: Irena Ličen, Milica Živkovič, Branko Miklobušec);

Aktiv je bil celo leto zelo dejaven in je izpeljal veliko aktivnosti oziroma prireditev v sklopu krožka kuharstva in strežbe.

* 1. Zdravstvena nega
* sodelovanje na dnevu odprtih vrat in informativnem dnevu s pripravo predstavitvenih delavnic (mentorice: Milva Grego, Karmen Prodan Gregorič, Liljana Čačić, Manica Radivo, Cecilija Žižek Đerić, Suzana Zugan, Sonja Bačar);
* sodelovanje pri predstavitvah na OŠ (mentorici: Milva Grego, Karmen Prodan Gregorič, Liljana Čačić, Manica Radivo, Cecilija Žižek Đerić, Suzana Zugan, Sonja Bačar);
* sodelovanje na 23. državnem tekmovanju Angele Boškin iz zdravstvene nege, 2 dijakinji sta prejeli bronasto priznanje (mentorici: Cecilija Žižek Đerić, Karmen Prodan-Gregorič);
* sodelovanje na srečanju Sprehod za spomin, ki ga organizira NIJZ in Društvo za pomoč pri demenci Primorske Spominčice (mentorica: Sonja Bačar);
* sodelovanje z ZI ob prireditvi Športajte z nami (mentorica: Liljana Čačič
* ob dnevu boja proti AIDS-u sodelovanje z RK Piran pri obeležitvi dneva (mentorica: Karmen Prodan-Gregorič);
* 6. in 13. 11. 2017 so dijaki izvedli učno delavnico za dijake 3. letnika programa Predšolska vzgoja o negi otroka (mentorica: Milva Grego);
* dne 13. 10. 2017 organizacija in izvedba šolskega tekmovanja o sladkorni bolezni, 3 dijakinje so prejele bronasto priznanje (mentorica: Suzana Zugan);
* dne, 18. 11. 2017 sodelovanje na državnem tekmovanju iz znanja o sladkorni bolezni, 2 dijakinji sta prejeli zlato priznanje, 1 pa srebrno (mentorica: Suzana Zugan).
	1. Kozmetična nega
* sodelovanje na dnevu odprtih vrat in informativnem dnevu (mentorice: Petra Mrhar, Žaklin Lazar, Lara Vrabec, Mateja Šegec, Vesna Eberle);
* sodelovanje pri predstavitvah na OŠ (mentorice: Petra Mrhar, Žaklin Lazar, Lara Vrabec, Mateja Šegec, Vesna Eberle);
* organizacija in udeležba na 5. državnem tekmovanju Z znanjem do lepote, kjer so dijakinje v kategoriji celostna podoba dosegle 1. mesto, v kategoriji nail art iz škatlice je dijakinja dosega 1. mesto, v kategoriji permanentno lakiranje pa 2. mesto (mentorica: Žaklin Lazar).

#### Šolska prehrana

SS ciljem zagotavljanja kakovostne prehrane in s tem vplivanja na optimalni razvoj dijakov,

na razvijanje zavesti o zdravi prehrani in kulturi prehranjevanja ter z namenom vzgajanja

in izobraževanja za odgovoren odnos do sebe, svojega zdravja in okolja smo na šoli organi-

zirali šolsko prehrano – malico. Dostop do zdrave prehrane je bil omogočen vsem dijakom.

Organizatorja šolske prehrane sta bili Ornela Gregorič in Teja Černe.

Na šolsko prehrano – malico je bilo prijavljenih ob začetku šolskega leta 370 dijakov oz.

56,49 % dijakov, ob koncu šolskega leta pa 336 dijakov oz. 51,3 % dijakov.

V šolskem letu 2017/2018 je na lokaciji Izola, Ulica Prekomorskih brigad 7, kakor tudi na

lokaciji Polje 41 zagotavljala šolsko prehrano – malico kuhinja dijaškega doma. Dijaki so

lahko zbirali med tremi vrstami malice: toplo, toplo brezmesno ter energijsko in hranilno

bogatejšo hladno malico.

V skladu z zakonom je cena malice subvencionirana. Do polne subvencije za malico oz. do

v celoti brezplačne malice so bili upravičeni dijaki iz družin, v katerih povprečni mesečni

dohodek na osebo, ugotovljen v odločbi o otroškem dodatku, ne presega 42 % neto poprečne

plače v Republiki Sloveniji. Do delne subvencije pa so bili opravičeni dijaki iz družin, v ka-

terih povprečni mesečni dohodek na osebo, ugotovljen v odločbi o otroškem dodatku znaša:

* nad 42 do 53 % neto povprečne plače v RS – subvencija v višini 70 cene malice;
* nad 53 do 64 % neto povprečne plače v RS – subvencija v višini 40 % malice.

Pregled prijav na šolsko prehrano in pregled subvencij

|  |  |  |
| --- | --- | --- |
| Subvencija | Ob začetku šolskega leta | Ob koncu šolskega leta  |
| Brez subvencije | 94 | 61  |
| Subvencija v višini 40 % cene malice | 18 | 27  |
| Subvencija v višini 70 % cene malice | 54 | 46  |
| Subvencija v višini cene malice | 204 | 202  |
| Skupaj prijavljenih dijakov na malico | 370 | 336  |

1. **Izvedba ankete med dijaki**

V šolskem letu 2017/2018 smo ponovno izvedli anketo o počutju na šoli. Anketni vprašalnik o šolski klimi je v letu izpolnilo 121 dijakov, od tega 70 dijakov 1. letnikov in 51 dijakov 2. letnikov, kar je nekaj več kot v šolskem letu 2016/2017. Primerjalni rezultati so pokazali, da se je pri večini dijakov mnenje o počutju na šoli glede na šolsko leto 2016/2017 ni bistveno spremenilo.

V programu Predšolska vzgoja je kar 93 %, dijakov, ki so izpolnjevali ankete, svoje počutje na šoli ocenilo kot dobro, prav dobro in odlično, 96 % dijakov bi se v ta program še enkrat vpisalo. O šoli bi večinoma drugim povedali pozitivne reči, v programu Gastronomija in turizem je 78 % dijakov svoje počutje na šoli ocenilo kot dobro, prav dobro in odlično, je pa zanimiv podatek, da bi se letos na šolo vpisalo še enkrat le 73 % dijakov, ki so odgovarjali, vzroki večinoma izhajajo iz njih samih, v odgovorih ni bilo opaziti negativnega vpliva šolskega okolja saj so o šoli tudi prevladovali pozitivni odgovori, v programu Gastronomske in hotelske storitve pa je kar 94 % dijakov svoje počutje na šoli ocenilo kot dobro, prav dobro in odlično, in kar 94 % dijakov bi se v ta program še enkrat vpisalo, o šoli bi večinoma drugim povedali pozitivne reči. Potrebno je povedati, da pri anketi niso sodelovali dijaki 2. letnika.Pri odgovorih smo dobili tudi nekaj zanimivih predlogov in veliko pohval. Vse predloge bomo skušali upoštevati in realizirati že v letošnjem šolskem letu, predstavili jih bomo v razredih in tudi učiteljskemu zboru.

1. **Ugotovitve in sklep**

Na osnovi prikazanih podatkov je mogoče ugotoviti, da je pedagoško delo v preteklem letu potekalo strokovno, v skladu z letnim načrtom in uspešno. Dijakom so v ustrezno opremljenih učilnicah in kabinetih dani dobri pogoji za delo. Svojo izobrazbo in talente lahko uspešno izpopolnjujejo s sodelovanjem pri mnogih interesnih dejavnostih, državnih in mednarodnih projektnih dnevih ter tekmovanjih